**JAVNI POZIV**

**ZA PRIJAVLJIVANJE KANDIDATA ZA POPISIVAČE**

prijavljivanje u periodu od 22. Jula (od 7,00 sati ) do 5. avgusta (do 20,00 sati)

Republički zavod za statistiku upućuje javni poziv svim zainteresiranim građanima da se prijave za posao **popisivača u Popisu stanovništva, domaćinstava i stanova 2022.** (u daljem tekstu: Popis), koji se provodi u period **od 1. do 31. oktobra 2022. godine.**

Zainteresirani građani se mogu prijaviti **isključivo popunjavanjem** **elektronske prijav**e na sajtovima Republičkog zavoda za statistiku: **stat.gov.rs** i **popis2022.stat.gov.rs**.

**Napomena: Prilikom objavljivanja, tekst u nastavku se može staviti kao poseban dokument ili otvoriti putem linka *оvdje***

**Zadaci popisivača:**

Popisivači imaju obavezu da prije početka popisivanja prisustvuju petodnevnoj obuci, savladaju metodologiju Popisa i rad u aplikaciji za prikupljanje podataka i da obiđu teren sa instruktorom. Od 1. do 31. oktobra dužni su popisati sve jedinice popisa (stanove, domaćinstva i lica) na teritoriji koja im je dodijeljena, koristeći laptop za unos podataka u elektronske upitnike.

**Period angažiranja popisivača**

**od 23. septembra do 31. oktobra 2022. godine**

Napomena: u vrijeme obilaska terena pred Popis i tokom terenske realizacije Popisa, preraspodjela radnog vremena se vrši u skladu sa Planom aktivnosti i može uključivati i rad vikendom.

**Opći uvjeti koje kandidat treba ispuniti:**

* državljanstvo Republike Srbije;
* prebivalište ili prijavljeno boravište u Republici Srbiji;
* najmanje 18 godina starosti u trenutku popunjavanja prijave;
* stečeno najmanje trogodišnje srednje obrazovanje;
* da kandidat nije osuđivan, da protiv kandidata nije pokrenuta istraga i da se protiv njega ne vodi krivični postupak.

**Posebni uvjeti koje kandidat treba ispuniti:**

* poznavanje rada na računaru (MS Office, internet) - predviđeno je testiranje kandidata;
* mogućnost pristupanja internetu tokom perioda angažiranja.

Sa odabranim kandidatima zaključuje se:

**- Ugovor o privremenim i povremenim poslovima** (nezaposlena lica, zaposlena lica sa nepunim radnim vremenom, **starosni** penzioneri) ili

- **Ugovor o dopunskom radu** (lica zaposlena sa punim radnim vremenom kod drugog poslodavca).

**VAŽNA NAPOMENA**: Zavod nije odgovoran za eventualni gubitak prava radno angažiranog lica do kojeg može doći zbog promjene njegovog radnopravnog statusa i ostvarivanja naknade za rad (npr.: obustavljanje isplate porodične penzije, naknade za slučaj nezaposlenosti i sl.).

Rang-lista kandidata koji se pozivaju na predaju dokumentacije i testiranje objavljuje se **10. avgusta 2022.** godine na sajtovima Zavoda (**stat.gov.rs** i **popis2022.stat.gov.rs**).